ՀԱՄԱՅՆՔԻ ՂԵԿԱՎԱՐ ՀԱԿՈԲ ԲԱԼԱՍՅԱՆԻ ՇՆՈՐՀԱՎՈՐԱՆՔՆ ՈՒՍՈՒՑՉԻ ՕՐՎԱՆ

Սիրելի՛ ուսուցիչներ, կրթության բնագավառի ներկայացուցիչներ, շնորավորում եմ ձեզ՝ մասնագիտական օրվա կապակցությամբ:

Անուրանալի է Ձեր վաստակը մեր երեխաների կրթության ազգանպաստ գործում: Ուսուցչի նվիրումի շնորհիվ մեծանում է հայրենասեր ու ինքնավստահ սերունդ՝ պատրաստ դիմակայելու մեր ժամանակների մարտահրավերներին ու կերտելու ապագան։

Դուք ընտրյալներ եք և առավել, քան երբևէ, ձեր տված հայրենասիրության դասերը դարձել են պայքար՝ հանուն մեր պետականության, ապրելու իրավունքի և հզոր հայրենիքի։

Այս դժվարին օրերին ուզում եմ ջերմ խոսքեր հղել Արցախից տեղահանված ուսուցիչներին՝ մաղթելով ուժ, համբերություն, հավաստիացնել, որ Բյուրեղավան համայնքում կարվի հնարավորը՝ ձեզ աջակցելու հարցում։

Սիրելի՛ ուսուցիչներ, դաստիարակներ, մեր համայնքների ու պետության զարգացման, մեր նպատակների ու երազանքների իրականացման հիմքը դնում եք դուք ձեր հայրենանվեր աշխատանքով:

Թող երկար լինի ձեր կյանքը, քանզի ձեր շնորհիվ է, որ գոյատևում է ազգը: Քանի կան նվիրյալ մանկավարժներ, կա նաև ազգը, երկիրն ու հասարակությունը։